บอร์นอะเกน (เพลงลิซ่า)

"บอร์นอะเกน" () เป็นเพลงของแร็ปเปอร์และนักร้องชาวไทย ลิซ่า ร้องรับเชิญโดยแร็ปเปอร์ชาวอเมริกัน โดจาแคต และนักร้อง-นักแต่งเพลงชาวบริติช เรย์ เผยแพร่เมื่อวันที่ 7 กุมภาพันธ์ 2025 ผ่านสังกัดแอลลาวด์และอาร์ซีเอเรเคิดส์ ในฐานะซิงเกิลที่สี่จากสตูดิโออัลบั้มแรกของเธอ ออลเทอร์อีโก (2025) และเป็นเพลงประกอบในตัวอย่างซีรีส์ เดอะไวต์โลตัส ฤดูกาลที่สาม

 เบื้องหลังและการเผยแพร่ 
หลังจากลิซ่ายุติสัญญาสำหรับกิจกรรมรายบุคคลกับวายจีเอนเตอร์เทนเมนต์ เธอได้ก่อตั้งบริษัทจัดการศิลปินของตนเองชื่อ แอลลาวด์ ในเดือนกุมภาพันธ์ 2024 และเซ็นสัญญากับอาร์ซีเอเรเคิดส์ เพื่อออกเพลงเดี่ยวร่วมกับแอลลาวด์ในเดือนเมษายน ในระหว่างเดือนมิถุนายนถึงตุลาคม 2024 เธอออกเพลง "ร็อกสตาร์", "นิววูแมน" และ "มูนลิตฟลอร์" อันเป็นสามซิงเกิลแรกจากอัลบั้มเปิดตัวที่กำลังจะมาถึง ออลเทอร์อีโก ผ่านสังกัดแอลลาวด์และอาร์ซีเอเรเคิดส์ ในบทสัมภาษณ์กับ ออดาซี เมื่อเดือนตุลาคมปีเดียวกันนั้น ลิซ่าเผยว่าการทำงานร่วมกับโดจาแคต คือ "เป้าหมายถัดไป" ของเธอ ในเดือนมกราคม 2025 ลิซ่ากล่าวกับรายการ เอ็นอาร์เจเรดิโอ ว่าซิงเกิลถัดไปจะเป็นผลงานร่วมกับศิลปินที่เธอเคยกล่าวถึงก่อนหน้าว่าอยากร่วมงานด้วย

ในวันที่ 24 มกราคม 2025 ลิซ่า, โดจาแคต และเรย์ ได้แชร์รูปภาพกลุ่มของทั้งสามที่โพสท่าด้วยกันในชุดค็อกเทลสีดำอันหรูหราบนอินสตาแกรม และได้ประกาศการทำงานร่วมกันในซิงเกิลชื่อ "บอร์นอะเกน" ซึ่งมีกำหนดวางจำหน่ายในวันที่ 6 กุมภาพันธ์ เวลา 19.00 น. ตามเขตเวลาตะวันออก หรือวันที่ 7 กุมภาพันธ์ เวลา 07.00 น. ตามเวลาอินโดจีน หลังจากนั้น ลิซ่าได้โพสต์วิดีโอติ๊กต็อกหลายรายการที่มีท่อนสั้น ๆ ของเพลง รวมถึงวิดีโอที่เธอโพสต์ท่ากับป้ายโฆษณาเพื่อประชาสัมพันธ์อัลบั้ม ออลเทอร์อีโก ในวันที่ 3 กุมภาพันธ์ มีการเผยแพร่ภาพปกเพลงอย่างเป็นทางการ ซึ่งแสดงให้เห็นศิลปินทั้งสามคนในชุดราตรีสีดำอยู่ภายในกรอบตรงกลางภาพ ซึ่งโดจาแคตกำลังมองลงมา ในขณะที่ลิซ่าและเรย์จ้องมองไปที่กล้อง

การประพันธ์และเนื้อเพลง
"บอร์นอะเกน" มีความยาวเกือบสี่นาที ผลิตโดยแอนดรูว์ เวลส์ และเรย์ โดยก่อนหน้านี้ เวอร์ชันเดโมของเพลงได้เกิดการรั่วไหล ซึ่งเป็นเพลงที่เรย์เคยเสนอให้โพลีดอร์เรเคิดส์ ก่อนจะออกจากค่ายเมื่อปี 2021 "บอร์นอะเกน" ได้รับการอธิบายว่าเป็น "เพลงป็อปที่ผสมผสานระหว่างดิสโกกับอิเล็กทรอนิกส์อันมีชีวิตชีวาและมีพลัง" ลิซ่าและเรย์สลับกันร้องในท่อนแรกกับท่อนร้องประสานเสียง หลังจากนั้นโดจาแคตก็ร้องเพลงอีกท่อนหนึ่ง ด้านเนื้อเพลงเป็นการให้กำลังใจหลังการเลิกรา โดยศิลปินทั้งสามคนต่างเล่าถึงสิ่งที่อดีตคนรักของพวกเธอสูญเสียไปจากการยอมแพ้ต่อความสัมพันธ์นั้น และเย้ยหยันอดีตคนรักด้วยการโอ้อวดเกี่ยวกับความสดใสของพวกเธอนับตั้งแต่ความสัมพันธ์ของพวกเขายุติลง ในท่อนแรก ลิซ่าร้องเกี่ยวกับการเลิกรา: "ผู้ชายของฉันแบบว่า อืม (ผู้ชายที่โง่เขลามาก) / แฟนเก่าคนหนึ่งที่นั่งข้างคนขับ (ทิ้งแฟนเก่าไป) เพราะฉันหมดความอดทนแล้ว" เพลงนี้เน้นไปที่ประเด็นทางศาสนาเพื่อบรรยายถึงความรู้สึกว่ามองเห็นอะไรได้อย่างชัดเจนและเลือกทำอะไรได้ด้วยตนเองหลังจากการเลิกรา ในท่อนฮุก พวกเธอล้อเลียนคนรักเก่าที่ทำพลาดกับประสบการณ์ที่น่าลุ่มหลง: "ถ้าคุณลองอีกนิดหน่อย / ฉันจะทำให้คุณเป็นผู้ศรัทธาในความรักและคุ้มค่าที่จะเชื่อ / จะแสดงให้คุณเห็นว่ามันเป็นอย่างไร / ทุกคืน / ที่จะได้เริ่มต้นใหม่และเป็นคนใหม่" ในท่อนที่ร้องครึ่งท่อน/แร็ปครึ่งท่อนของโดจาแคต เธอยังคงเยาะเย้ยคนรักเก่า โดยกล่าวว่า "ฉันหวังว่าคุณจะได้เรียนรู้อะไรบางอย่างจากความล้มเหลวเล็กน้อย / คุณเล่นเกมอย่างชาญฉลาด ปล่อยให้คนไม่สำคัญอย่างฉันผ่านไป" ในขณะที่ท่อนของลิซ่าใช้คำอุปมาอุปไมยของการเร่งความเร็วหนีจากความสัมพันธ์ที่ล้มเหลว ส่วนท่อนร้องเต็มของโดจาแคตและเรย์ผสมผสานสัญลักษณ์ทางศาสนาคริสต์เข้าไปอย่างมาก โดจาแคตอ้างอิงถึงแอปเปิลในสวนเอเดนในบรรทัด "ผู้ไม่เชื่อ / คุณกัดผลไม้ (นำสิ่งที่ต้องการไป) แล้วแต่ไม่ได้ให้อะไรตอบแทนกลับมาเลย / ดีจังที่ทิ้งคุณไป / แต่ฉันคงจะโง่ถ้าไม่ถาม / คำพูดของคุณดูเหมือนกิตติคุณสำหรับตัวคุณคนเดียวหรือไม่ (ยังเชื่อในคำพูดของตัวเองอยู่ไหม)" เรย์พูดถึงการอธิษฐานและพูดว่า "ฉันจะทำให้คุณต้องการที่พึ่งทางใจอย่างน้อยที่สุด" ซึ่งสรุปได้ว่าการยุติความสัมพันธ์นี้เพื่อ "ช่วยวิญญาณของฉัน (ทำให้จิตใจของฉันสงบ)"

มิวสิกวิดีโอ
มิวสิกวิดีโอเพลง "บอร์นอะเกน" ได้รับการอัปโหลดไปยังช่องยูทูบของแอลลาวด์พร้อมกับการเปิดตัวซิงเกิลนี้ กำกับโดยบาร์เดีย เซนาลี และแบ่งออกเป็นห้าส่วน ลิซ่าอธิบายแนวคิดของมิวสิกวิดีโอนี้ในอินสตาแกรมของเธอว่า "วิดีโอนี้เป็นการยกย่องผู้หญิงที่มีอำนาจในประวัติศาสตร์ที่ผ่านมา รวมถึงพวกคุณทุกคน" วิดีโอเริ่มต้นด้วยภาพนาฬิกาตั้งโต๊ะที่เดินถอยหลัง ตามด้วยการแสดงข้อความอธิบายชื่อเพลงว่า "การเปลี่ยนแปลงเป็นผู้หญิงยุคใหม่ที่โอบรับอิสรภาพในการเป็นคนที่เธอปรารถนาจะเป็น" จากนั้นเป็นการเปิดตัวศิลปินทั้งสามคนที่นั่งบนโซฟาสีทองอันวิจิตรบรรจงในห้องสีขาวดำ โดยสวมชุดสีดำล้วนสุดหรูหรา พวกเธอร้องเพลงในขณะที่นั่งเล่นด้วยกันในห้องนั่งเล่นของคฤหาสน์หลังหรู ช่วงแรกทั้งสามสวมชุดคลุมสีดำไว้ทุกข์ แต่หลังจากนั้นก็ทิ้งตัวตนในอดีตและปรากฏตัวในชุดสีขาวอันวิจิตรบรรจงที่ประดับด้วยชิ้นส่วนเกราะสีเงิน

 ประวัติการจำหน่าย 
+ วันที่เผยแพร่และรูปแบบของ "บอร์นอะเกน" ภูมิภาค วันที่ รูปแบบ สังกัด  ทั่วโลก 7 กุมภาพันธ์ 2025 

ชาร์ต

ประจำสัปดาห์
+ ผลงานชาร์ตประจำสัปดาห์ของเพลง "Born Again" ชาร์ต (2568) อันดับสูงสุด Argentina Anglo Airplay (Monitor Latino) 4 Australia (ARIA) 48 Bolivia Anglo Airplay (Monitor Latino) 5 Bulgaria Airplay (PROPHON) 10 Central America Anglo Airplay (Monitor Latino) 4 Chile Anglo Airplay (Monitor Latino) 5 Croatia International Airplay (Top lista) 3 Dominican Republic Anglo Airplay (Monitor Latino) 10 Ecuador Anglo Airplay (Monitor Latino) 3 Estonia Airplay (TopHit) 40 Finland Airplay (Suomen virallinen radiosoittolista) 70 France (SNEP) 62 Germany Airplay (BVMI) 18 Greece International (IFPI) 20 Guatemala Anglo Airplay (Monitor Latino) 1 Israel International Airplay (Media Forest) 16 Japan Heatseekers (Billboard Japan) 9 Kazakhstan Airplay (TopHit) 35 Latvia Airplay (LaIPA) 2 Lebanon Airplay (Lebanese Top 20) 13 Lithuania (AGATA) 33 Lithuania Airplay (TopHit) 4 Malaysia (IFPI) 13 Netherlands (Tipparade) 19 Netherlands (Global Top 40) 8 New Zealand (Recorded Music NZ) 36 Nicaragua Anglo Airplay (Monitor Latino) 3 Nigeria (TurnTable Top 100) 75 North Macedonia Airplay (Radiomonitor) 12 Panama Anglo Airplay (Monitor Latino) 12 Peru Anglo Airplay (Monitor Latino) 6 Peru Anglo Streaming (Monitor Latino) 7 Philippines (Philippines Hot 100) 25 Poland (Polish Airplay Top 100) 43 Poland (Polish Streaming Top 100) 62 Portugal (AFP) 46 Romania Airplay (TopHit) 144 Russia Airplay (TopHit) 101 Serbia Airplay (Radiomonitor) 2 Singapore (Billboard) 11 Singapore (RIAS) 7 South Korea (Circle) 192 Suriname (Nationale Top 40) 23 Sweden (Sverigetopplistan) 66 Taiwan (Billboard) 19 Thailand (IFPI) 1 Uruguay Anglo Airplay (Monitor Latino) 12 Venezuela Anglo Airplay (Monitor Latino) 4 Vietnam (IFPI) 13

ชาร์ตรายเดือน
+ ผลงานชาร์ตรายเดือนของเพลง "Born Again" ชาร์ต (2568) อันดับ CIS Airplay (TopHit) 56 Estonia Airplay (TopHit) 50 Kazakhstan Airplay (TopHit) 48 Latvia Airplay (TopHit) 15 Lithuania Airplay (TopHit) 16

 อ้างอิง 

หมวดหมู่:เพลงของลิซ่า (แร็ปเปอร์)
หมวดหมู่:ซิงเกิลในสังกัดอาร์ซีเอเรเคิดส์
หมวดหมู่:ซิงเกิลในปี พ.ศ. 2568
หมวดหมู่:เพลงในปี พ.ศ. 2568
หมวดหมู่:เพลงไทยภาษาอังกฤษ